சுமார் 150 மில்லியன் ஆண்டுகளுக்கும் மேல்...
வழங்குபவர் டேவிட் அட்டன்பரோ
...டைனோசர்கள் இந்த பூமியை ஆண்டன.
அவை பூமியின் மூலை முடுக்குகள் அனைத்தையும் ஆட்கொண்டன,
அதோடு, அனைத்து வடிவங்களிலும், உருவங்களிலும் காணப்பட்டன.
அதில் சில, உண்மையாகவே அற்புதமாக இருந்தன.
டி. ரெக்ஸ் மிகச் சிறப்பாக நீந்தக் கூடிய விலங்கு என்றும்...
இறகுகளை உடைய வெலோசிரப்ட்டர்கள் மிக சாமர்த்தியமான வேட்டை விலங்குகள் என்றும்,
மற்றும் சில டைனோசர்களுக்கு மிகவும் விசித்திரமான நடத்தைகள் இருந்தன என்பதும் நமக்குத் தெரியும்.
ஆனால் தினமும் புதிதாக ஏதோ ஒன்று கண்டுபிடிக்கப்படுகிறது
அவை 66 மில்லியன் ஆண்டுகளுக்கு முன் பூமியில் வாழ்கை எப்படி இருந்தது என்பதை நமக்குச் சொல்கிறது.
இந்த முறை Prehistoric Planet-ல்,
நீங்கள் புதிய விலங்குகளை பார்க்கலாம்...
...அவற்றின் துணைத் தேடலைப் பற்றி கிடைத்துள்ள புதிய புரிதல்களைக் காணலாம்...
...ஒரு குடும்பத்தை பராமரிப்பதில் உள்ள சிரமங்கள்...
மற்றும் அவற்றின் மாபெரும் யுத்தங்களையும் பார்க்க முடியும்.
இயற்கை அன்னை தன் அழகை சிறப்பாக வெளிப்படுத்திய காலத்திற்கு பயணிக்கிறோம்.
இது தான் Prehistoric Planet 2.
சதுப்பு நிலங்கள்
வடகிழக்கு ஆசியாவின் அடர்ந்த சதுப்பு நிலங்கள்.
வெள்ளப் பெருக்குள்ள இந்த தாழ்ந்த-நிலப்பரப்புப் பகுதியில், கணக்கற்ற தீவுகள் உள்ளன.
அவை அனைத்துமே, நிதானமாக ஓடும் நீரால் சூழப்பட்டுள்ளதால்...
அவை புது உயிரினங்களின் சரணாலயங்களாகவும் மாறும் தகுதியைப் பெறுகிறது.
ஒரு இளம் டெரோசார், அதாவது ஒரு அஷ்ஹார்கிட். வெளிவந்து சில மணி நேரங்களே ஆகியுள்ளது.
ஒரு தீவில் இருப்பதால்,
பாதுகாப்பான இந்த இடத்தில், அது அதன் முதல் அடிகளை எடுத்து வைக்க முடிகிறது.
இப்போது நடை பழகிவிட்டதால், அடுத்தது தன் இறக்கைகளை பயன்படுத்த வேண்டும்.
அவற்றை ஒழுங்காக இயங்கச் செய்ய, இன்னும் சற்று பயிற்சி தேவை.
அதன் உயரம் ஒரு-அடி தான் என்றாலும்,
இறக்கைகள் 30-அடி நீளத்திற்கு விரியும் ஒரு ராட்சஸ விலங்காக வளரப் போகிறது.
அப்படி வளர, தாராளமான உணவு தேவைப்படும்...
இந்த சிறிய தீவினால் அதைத் தர முடியாது.
இரையைத் தேட, அது இந்த இடத்தை விட்டுச் சென்று
தீவைச் சூற்றியுள்ள சதுப்பு நிலக்காடுகளை அடைய வேண்டும்.
முதல் முறை பறப்பது, குறிப்பாக அது திறந்த வெளித் தண்ணீரின் மேல் எனில், ஆபத்தான விஷயம் தான்.
இன்று இளம் தென்றல் வீசுகிறது.
அதனால் அதற்கு இன்னும் சற்று உயரத்தில் பறக்க முடியும்.
ஆனால் இந்த இளம் விலங்கிற்கு இன்னும் போதுமான வலிமை வரவில்லை.
ஷேமோசூக்கஸ். பதினைந்து-அடி-நீள வேட்டை விலங்குகள்.
இந்தத் தீவு பாதுகாப்பைத் தரலாம்,
ஆனால் கட்டாயமாக, சுற்றியுள்ள தண்ணீரில் அந்த பாதுகாப்பு இல்லை.
மேலெழுவதை சரிவரச் செய்யவில்லை எனில், உயரப் பறப்பது கடினம்.
இது போதுமான உயரமாக இல்லை.
அவற்றில் இன்னும் வலிமையுடன் பறக்கக்கூடியவை
காட்டுப் பகுதியின் பாதுகாப்பை கிட்டத்தட்ட எட்டிவிட்டன.
மற்றவர்கள் இதுவரை முயற்சிக்கவே இல்லை.
நூலிழையில், பிரமிப்பூட்டும் விதத்தில் தப்பித்தது.
அதற்கு பரிசாக கிடைப்பதை சேகரிக்கும் நேரம் இது.
இந்த செழிப்பான சதுப்பு நிலக்காடுகளில், அதற்குத் தேவையான உணவு அனைத்தும் கிடைக்கும்.
இங்கே தென் அமெரிக்காவின் ஈரநிலங்களில்,
நீண்ட கோடை நாட்கள் இன்னும் அபாரமான விருந்தை உருவாக்குகின்றன.
இந்த சதுப்பு நலங்களில் அனைத்து வகையான விலங்குகளும் நிரம்பி வழிகின்றன.
வேட்டை விலங்குகள் அதற்காக ஒன்று கூடுகின்றன.
பயங்கரமான மூன்றடி நீளமுள்ள கார்மீன் வகை.
ஒரு ராட்சஸ ஆஸ்ட்ரோராப்டருக்கு அது தான் மதிய உணவு.
அவை வெலோசிராப்டர்களின் இனத்தைச் சேர்ந்த ஒரு பிரிவு, ஆனால் அவற்றை விட மிகப் பெரியவை.
தலையிலிருந்து வால் வரை, இருபதடி நீளமும், சுமார் 400 கிலோவுக்கும் மேல் எடையும் உள்ளன.
முதலைகளுக்கு உள்ள பற்களைப் போல இவற்றுக்கும் இருப்பதால்,
இந்த வகை டைனோசர்கள், மீன் பிடிப்பதில் மிக திறமைசாலிகள்.
வருடத்தில் பெரும்பாலான நாட்களில் தனிமையில் தான் வேட்டையாடும்.
ஆனால் கோடை காலத்தில் மீன்களின் எண்ணிக்கை கூடும்போது,
ஆஸ்ட்ரோராப்டர்களின் எண்ணிக்கையும் அதிகரிக்கின்றன.
மிகப் பெரிய விலங்குகள், அதிக மீன் கிடைக்கக்கூடிய இடங்களை தனக்கென தக்க வைக்க முயற்சிக்கின்றன.
எதிரிகளை அவை துளியும் பொறுப்பதில்லை.
இன்னும் வலுவாக வளர்ச்சி அடையாத விலங்குகளுக்கு, வருடத்தின் இந்த கட்டம் பெரும் சவாலாக அமைகிறது.
இந்த இளம் ஆண் விலங்கின் சிறகுகள், இன்னும் விடலைப் பருவத்தின் நிறத்தில் தான் உள்ளன,
ஆகவே, அதற்கு மீன் பிடிக்க ஒரு நல்ல இடம் கிடைப்பது அரிது.
எனினும், இங்கு உணவு கிடைப்பதற்கு வேறு பல வழிகள் உள்ளன.
உணவு தாராளமாக கிடைக்கும் இச்சூழலில், வளர்ந்த விலங்குகள் உணவை வீணாக்குகின்றன.
மீனின் மிக ருசியான பகுதிகளை மட்டு உண்டு மற்றவற்றை பெரும்பாலும் களைகின்றன.
அந்த விடலை விலங்கிற்கு, மிச்சம் மீதி எதுவானாலும் உண்ண உகந்த உணவு தான்.
ஆனால் அது ஆபத்தானது.
வெற்றி பெற, அது திருட்டுத்தனத்தைக் கடைப்பிடிக்க வேண்டும்.
அடிபட்டு, வெறும் கையுடன் வர வேண்டியதாயிற்று.
ஆனால் சுற்றிலும் வளர்ந்த விலங்குகள் இன்னும் விருந்தை உண்ட வண்ணம் இருக்கையில்,
அதற்கு இன்னொரு வாய்ப்பும் கிடைக்கலாம்.
இரு வளர்ந்த விலங்குகள், அதிக மீன் கிடைக்கக்கூடிய இடத்திற்காக சண்டையிடுகின்றன.
இந்த இளம் விலங்கிற்கு அதன் உத்தியை நடத்த இதுவே சரியான சமயம்...
இப்போது தப்பிக்கும் நேரம்.
வெற்றி.
அதுவும் துண்டுகளாக இல்லாமல், அதிகமாகவே கிடைத்துள்ளது.
இது நல்ல பாடமாக அமைகிறது.
மீண்டும் அடுத்த ஆண்டு, நல்ல சூழல்கள் உருவாகும் போது,
அது அதற்கென்று சொந்தமாக ஒரு மீன் பிடிக்கும் இடத்தை போராடி பெற முடியலாம்.
மடகாஸ்கரின் வடக்குப் பகுதியில், ஏற்கனவே சுற்றுச்சூழல் மாறி வருகின்றன.
பல மாதங்களுக்குப் பின் முதல் முறையாக மழை பெய்து, வரண்ட நிலத்தில் நீர் பாய்ச்சுகிறது.
குட்டைகளும், கால்வாய்களும் மீண்டும் நீரால் நிரம்பும் போது, விலங்குகள் மீண்டும் வருகின்றன.
அவை அனைத்துமே டைனோசர்கள் இல்லை.
இந்த சேற்று நீர் குட்டைகளில் புதைந்து இருப்பது...
ஒரு பயங்கரமான அரக்கன்.
பியல்ஜிபூஃபோ, அரக்கத் தேரை.
ஒரு சிறிய டைனோசரை முழுவதுமாக விழுங்கக்கூடிய அளவிற்கு பெரிய உருவத்தை உள்ளது.
ஆனால் இந்த ஆண் இங்கு வேட்டையாட வரவில்லை.
அது இனப்பெருக்கத்திற்காக துணையைத் தேடி வந்துள்ளது.
பெண் அரக்கத் தேரைகளை எளிதில் ஈர்க்க முடியாது, ஆகையால் அது ஒரு நல்ல இடத்தை பிடிக்க வேண்டும்.
அப்போது தான் அவற்றை உள்ளே வரவழைக்க முடியும்.
அதன் ஆழ்ந்த தவளைச் சத்தம், வெகு தூரம் கேட்கிறது.
அது எதிர்பார்த்தது இதை இல்லை.
ஐம்பதடி-நீள ரப்பீட்டோசார்கள்.
மண் குழம்பில் குளிக்கலாம் என்று ஈர்க்கப்பட்டு அவை இங்கு வந்துள்ளன.
ஆனால் பியல்ஜிபூஃபோவிற்கு, அவை வந்த நேரம் மிக மோசமானது.
அதற்கான குட்டை இப்போது, 70 டன்கள் எடையுள்ள சாரோபாட்களுக்குக் கீழே மறைந்திருந்தது.
மிக குறுகிய கால அவகாசம் தான் அதற்குள்ளது.
பென் அரக்கத் தேரைகள், மழைகாலத்தின் தொடக்கத்தில் மட்டும் தான் இனப்பெருக்கம் செய்ய இணங்கும்.
அதற்கு ஒரு புதிய குட்டையைத் தேட வேண்டும்.
அங்கு ஒன்று உள்ளது.
அதை அடைவது மிக ஆபத்தான விஷயம்.
ஒரு வழியாக அங்கே வந்து சேர்ந்துவிட்டது...
ஆனால் அது அங்கே இருப்பது கண்டுபிடிக்கப்பட்டுவிட்டது.
காரணமில்லாமல் அதற்கு அரக்கத் தேரை என பெயர் இடவில்லை.
இப்போது அதன் இசைத் திறனை அதிகமாக்கும் நேரம்...
ஆனால் இந்த சாரோபாட்களின் திருப்தி அடைந்த கர்ஜனைக்கு மேல் கேட்கும் படி அது கத்த இயலாது.
அதிர்ஷ்டவசமாக,
ரப்பீட்டோசார்கள் மணற்குழம்பில் அளைவதை விட இன்பம் தரும் ஒரு விஷயம் உள்ளது...
அது தான் உணவு.
பசியுடன் வந்த அந்த மந்தை, பயணத்தைத் தொடர்கின்றன...
இருந்த போதும், பயனுள்ள விஷயம் ஒன்றை செய்து விட்டு தான் சென்றுள்ளன.
தண்ணீர் நிறைந்த பல ராட்சஸ பாதத்தடங்கள்.
தன் துணைக்கானத் தேடலைத் தொடர, அந்த பியல்ஜிபூஃபோவுக்கு உகந்த இடம்.
அரக்கத் தேரையால் இங்கே மட்டும் தான் பிழைத்திருக்க முடியும்,
ஏனெனில் ஒவ்வொரு ஆண்டும் இந்த நிலப்பரப்பு பருவ மழையின் வெள்ளத்தில் மூழ்குகிறது.
இருந்தபோதிலும், மாறி வரும் பருவநிலைகளால் பாதிக்கப்பட்ட சில இடங்களில்
மழை பெய்வதை உறுதியாகச் சொல்ல முடியாது.
வட அமெரிக்காவில், உள்ளடங்கிய இந்த வடிநிலத்தில், கடந்தகாலத்தில், பல அடி ஆழத்திற்கு நீர் இருந்தது.
ஆனால் தசாப்தங்களாக நிலவிய வறட்சிக்குப் பின், இப்போது உலர்ந்து காணப்படுகிறது.
இருந்தபோதிலும், சில டைனோசர்கள் இன்னும் இங்கு தான் உள்ளன.
பேக்கிசெஃபேலோசார்களின் மந்தை இது,
பருமனான, அரை வட்ட வடிவத்தை உடைய மண்டை ஓடுகளை உள்ள இவை, விசித்திரமான விலங்குகள் தான்.
அவற்றுக்கு பிடித்தமான உணவென்பது பழங்களும், இலைகளும்...
ஆனால், இப்போது வேறு வழியின்றி அவை பூச்சிகளையும் வேர்களையும் புசிக்கின்றன.
இந்த மந்தையை வழி நடத்துவது ஒரு பெரும் ஆண் விலங்கு.
அதுவே ஒழுங்கைப் பராமரிக்கிறது, ஆகவே அனைத்தும் அவற்றுக்கான உணவை நிம்மதியுடன் தேட முடிகிறது.
ஆனால் அந்த மந்தையில் கலவரம் மூண்டு வருகிறது.
அந்த இளம் ஆண், அதன் வலிமையைக் காட்டி, ஆதிக்கம் செலுத்த முயல்கிறது.
ஆதிக்கம் செலுத்தும் ஆண், இளம் விலங்கிற்கு பாடம் கற்பிப்பதோ, அல்லது வெளியேற்றுவதோ அவசியம்.
அது தன் வண்ணமயமான தலைப்பாகையை காட்டிக்கொள்கிறது...
இளம் விலங்கை பயமுறுத்த முயற்சி செய்கிறது.
ஆனால் அது அவ்வளவு எளிதாக பின்வாங்கப் போவதில்லை.
பத்தங்குல-பருமனான மண்டையோடு உள்ளதால் வலிமையாக, தலையோடு தலை மோதுவதைத் தாங்க முடிகிறது.
வயது அதிகமான ஆணின் எடை அதிகம்,
ஆனால் அந்த இளம் விலங்கிற்கு வேகமும், தாக்குப் பிடிக்கும் தன்மையும் அதிகமுள்ளது,
ஆகவே அதுவே அதற்குச் சாதகமாக அமைகிறது.
வெற்றியை அறிவிக்க ஆழ்ந்த குரலில் கத்துகிறது.
ஆனால் சற்று அவசரப்பட்டுவிட்டது.
தோற்கும் விலங்கு மிக கடுமையாக தண்டிக்கப்படும்.
மந்தையிலிருந்து விரட்டப்படும்.
தனிமையில், அது தன்னைக் காப்பாற்றிக் கொள்வது கடினம்.
ஆனால் வெற்றி பெற்ற விலங்கிற்கும் வாழ்க்கை எளிதாக இருக்காது
ஏனெனில், அந்த நிலத்திற்கு தண்ணீர் மீண்டும் வர வேண்டும், அதுவும் விரைவாக வர வேண்டும்.
பரந்து விரிந்துள்ள இந்த கண்டத்தில்,
100,000 சதுர மைல்களுக்கும் மேல் சதுப்பு நிலங்கள் உள்ளன...
அதில் பெரும்பாலானவை வருடம் முழுவதும் நீர் நிரம்பியே உள்ளன.
இப்போது வசந்தகாலத்தில்,
அங்கு கூடி வரும் மந்தைகளுக்கு, புத்திளம் தளிர்கள் மிகச் செழுமையான உணவகத்தை உருவாக்குகிறது.
ஆனால் எங்கெல்லாம் பெரும் அளவில் தாவர உண்ணிகள் உள்ளனவோ...
அங்கெல்லாம் சிறந்த வேட்டை விலங்குகளும் உள்ளன.
டி. ரெக்ஸ்...
இந்த பூமியின் நிலப்பரப்பில் உள்ள வலிமை மிகுந்த வேட்டை விலங்குகள்.
வழக்கமாக அவை அவற்றின் இரை மீது திடீர் தாக்குதல் செய்யும்...
ஆனால் இப்போது அவற்றை அதிகமான கண்கள் கவனிக்கின்றன...
தாக்குதலுக்கு இது உகந்த நேரமில்லை.
இருள் வருகிறது,
வெட்ட வெளியில் மேய்ந்திருந்த சில மந்தைகள்
காட்டினுள் அடைக்கலம் புகுகின்றன.
இப்போது வேட்டை விலங்குகளுக்குச் சாதகமாக வாய்ப்புகள் அமைகின்றன.
டிரைனோசர்களுக்கு மற்ற டைனோசர்களை விட மிகப் பெரிய கண்கள் உள்ளன,
அதனால் அவை மிகக் குறைவான ஒளியிலும் துல்லியமாக பார்க்கும் ஆற்றலைப் பெற்றுள்ளன.
அதோடு, அவற்றின் பாதங்கள், பஞ்சணைப் போல் மெத்தென இருப்பதால்,
அவற்றால் காட்டினுள் சத்தமில்லாமல் வலம் வர முடிகிறது.
இது எட்மான்டோசார்களின் கூட்டம்.
அவற்றுக்கு கவசம் எதுவும் இல்லை,
ஆனால் டி. ரெக்ஸைப் போலவே பெரியவை, மற்றும் இரு மடங்கு விரைவாக நகரக்கூடியவை.
இதில் ஒன்றை பிடிப்பதற்கு சாமர்த்தியம் தேவை.
ஒவ்வொரு வேட்டை விலங்கும் எச்சரிக்கையுடன் அதன் இடத்திற்கு செல்கின்றது.
அதன் பின், வேண்டுமென்றே ஒலி எழுப்புகிறது.
அந்த எட்மன்டோசார்கள் பீதியடைகின்றன.
இப்போது வேட்டை விலங்குகள் அருகில் வந்துவிட்டதை அவை அறிகின்றன,
ஆனாலும் அவை எங்கே உள்ளன என அவற்றுக்கு துல்லியமாக தெரியாது.
வலையை விரிக்க இதுதான் சரியான நேரம்.
ஒரு டி. ரெக்ஸ் பாய்ந்து வருகிறது.
அந்த மந்தை பீதி அடைந்து, நேராக மற்ற டி. ரெக்ஸ் தாக்குவதற்கு தயாராக உள்ள இடத்திற்கு போகிறது.
வரலாற்று காலத்திற்கு முன்...
பூமியின் சதுப்பு நிலப்பரப்புகளில் வாழ்ந்த மிகச் சிறந்த வேட்டை விலங்கினால்...
கச்சிதமாக நிரைவேற்றப்பட்ட திட்டம்.
PREHISTORIC PLANET: விளக்க உரை
உண்மையாகவே பேக்கிசெஃபேலோசார் தலையோடு தலை மோதிக்கொண்டனவா?
இது தான் பேக்கிசெஃபேலோசாரின் மண்டையோடு,
ஒரு 16-அடி-நீள தாவர உண்ணி.
இவ்வளவு வருட ஆய்வுகளுக்குப் பின்னும்,
நாம் இன்னும் புரிந்து கொள்ள முயல்வது, அதன் தலையின் விசித்திர வடிவத்தை தான்.
கண்டிப்பாக, பேக்கிசெஃபேலோசார்களின் அடையாளப் படுத்தும் அங்கமாக இருந்தது...
டாக்டர். சுசானா மேய்ட்மென்ட் இயற்கை வரலாற்று அருங்காட்சியகம்
...அவற்றின் தலையில் காணப்படும் இந்த விசித்திரமான அரை-வட்ட வடிவம் தான்.
அதைச் சுற்றிலும் தொடர்ச்சியாக சிறிய குமிழ் போன்ற கட்டிகளும் உருண்டைகளும் உள்ளன.
எனவே அவை பார்க்க டிராகன்களைப் போல உள்ளன.
பேராசிரியர் பால் பார்ரெட் இயற்கை வரலாற்று அருங்காட்சியகம்
இந்த அரை-வட்ட வடிவத்திலுள்ள மண்டையோடுகள், சில சமயத்தில் 30 செ.மீ. வரை பருமனாகலாம்,
ஆகையால் இவை மிகவும் உறுதியானவை என்று
அவற்றை முதன்முதலில் பார்த்த அறிஞர்கள் நினைத்தனர்.
சமூக தரவரிசை போட்டிகளில், அந்த விலங்குகள் தலையோடு தலை மோதிக்கொள்வதற்குத் தான்
அவை பயன்பட்டிருக்கலாம் என கருதப்பட்டது.
இன்றும், பிக்ஹார்ன் ஷீப் போன்ற விலங்குகள், இப்படி தலையோடு தலை மோதுகின்றன.
தடியான மண்டையோடு இருப்பதால் அவை மூளையை பாதிக்காமல் பார்த்துக்கொள்கின்றன.
ஆனால் இது பேக்கிசெஃபேலோசாரின் அரை-வட்ட-வடிவமைப்பை முழுவதுமாக விளக்குகிறதா?
பல பேலியன்டோலோஜிஸ்டுகள் அந்த மண்டையோடுகளின் உள்ளே பார்க்க வேண்டும் என நினைத்தனர்.
பேக்கிசெஃபேலோசாரின் அரை-வட்ட-வடிவங்களை பல துண்டுகளாக வெட்டினார்கள்,
அப்படிச் செய்தபோது தான், அது தலையோடு தலை நேராக பாதிப்பில்லாமல் மோதுவதற்கு, அவ்வளவு
உறுதியானதாக இல்லை என கண்டுபிடித்தார்கள்.
எனினும், அந்த அவரை-வட்ட-வடிவ மண்டையோட்டிற்கு வேறு உபயோகம் இருப்பதையும் கண்டுபடித்தனர்.
அதன் மேற்பரப்பு சின்னச்சின்ன நார்களாலான ஒரு வலையால் பிணையப்பட்டிருந்தது.
ஒளி வீசும் நிற தோலின் ஒத்துழைப்போடு,
அவை துணையை ஈர்க்க பயன்பட்டிருக்கலாம்.
2013-ம் ஆண்டு இன்னொரு புதிய கண்டுபிடிப்பு வரும் வரை,
இந்த புதிய கருத்து ஏற்கப்பட்டது.
தழும்புகள் நிறைந்து ஒரு பேக்கிசெஃபேலோசாரைக்
கண்டுபிடித்தனர், அதன் மூலம், தலையின் மேற்புறத்தில் காயங்கள் இருந்தும் அது பிழைத்துள்ளது என்றும்,
அதோடு அது ஒரு முறை மட்டும் நடந்ததல்ல என்பதையும் அறிகிறோம்.
அவர்கள் மீண்டும் வரலாற்று அருங்காட்சியங்கள் சேர்த்து வைத்திருந்தவற்றை பரிசீலித்தபோது,
இந்த காயங்கள் இருந்ததற்கான பல ஆதாரங்கள் உண்மையாக இருந்துள்ளன என கண்டுபிடித்தனர்,
அதுவும் வெவ்வேறு பேக்கிசெஃபேலோசார்களின் வகைகளிலும், அவை ஒரே இடத்தில் இருந்தன என்றும்.
அவை தலையோடு தலை மோதியதற்கு இது நல்ல ஆதாரமாக இருக்கலாம்.
ஆகையால் மண்டையோடுகள் உறுதியாக இருந்தது
பேக்கிசெஃபேலோசாரின் மூளையை பாதுகாப்பாக வைத்திருக்க மட்டும் தானா?
இதை கண்டுபிடிக்க, விஞ்ஞானிகள் புதிய தொழில்நுட்ப ஸ்கேனிங்கை பயன்படுத்தினர்.
எலும்புகளின் வர்சுவல் மாடல்களை உருவாக்க சிடீ ஸ்கேன்களை பயன்படுத்தி,
அதைக் கொண்டு ஒரு விமானத்தின் பாகத்தையோ, செயற்கை இடுப்பையோ சோதிக்கும் அதே முறையை
உபயோகித்து, பலவித பொறியியல் சோதனைகளை அவற்றின் மீது செய்து பார்க்க இயலும்.
இது தான் இறுதியாக ஆதாரத்தைத் தந்தது.
பேக்கிசெஃபேலோசாரின் அரை-வட்ட-வடிவங்கள்,
மிக உயர்ந்த அளவு அழுத்தங்களை தாங்கும் வலிமை கொண்டவையாக இருந்ததை அறிந்தனர்.
அவை தலையோடு தலை மோதுவது, அமெரிக்க கால்பந்தாட்ட வீரர்களிடையே பாயும்
ஒரு வித சக்தியைப் போன்றது.
இப்போது நாம் அறிவது, பேக்கிசெஃபேலோசார்கள் அவற்றின் தலையை
அச்சுறுத்தும் வலிமையான ஆயுதமாகவும்...
அதே சமயம் வண்ண மயமான காட்சிப் பொருளாகவும் உபயோகித்துள்ளன.
அவை வாழ்ந்த வரலாற்றுக்கு முந்தைய உலகத்தில் யார் ஆதிக்கம் செல்லும் என்பதைக் காட்ட இரு வழிகள்.
தமிழாக்கம் அகிலா குமார்